Source: https://e-justice.europa.eu/content_statutory_interest-404-es-printMS_EJN-ro.do?member=1
Timestamp: 2019-11-21 13:31:20+00:00
Document Index: 4971450

Matched Legal Cases: ['articolul 1108', 'articolul 114', 'articolul 20', 'articolul 7', 'articolul 20', 'articolul 576', 'articolul 1108', 'articolul 114', 'articolul 20']

Dobânda legală - Spania
Dobânda legală este prevăzută în Spania ca reparație secundară, prin care se stabilește o despăgubire pentru daune în absența unui acord între părți, dacă debitorul este pus în întârziere. Aceasta este prevăzută la articolul 1108 din Codul civil (Código Civil), care impune ca datoria neplătită să fie în numerar sau să fi fost convertită în numerar.
Nu există o definiție explicită a dobânzii legale.
Cu toate acestea, există diferite tipuri de dobândă legală. Tipul cel mai frecvent este dobânda menționată mai sus, prevăzută de Codul civil. În alte situații, legea stabilește însă rate specifice ale dobânzii, care de multe ori rezultă din aplicarea unui anumit procent la dobânda legală. În cazurile în care sunt aplicabile aceste rate ale dobânzii, ele pot fi considerate, de asemenea, „dobândă legală”, în sensul că sunt stabilite prin lege. Acestea includ:
- în ceea ce privește ipotecile, Legea nr. 1/2013 din 14 mai 2013 modifică articolul 114 din Legea privind ipotecile (Ley Hipotecaria) și stabilește limita ratei dobânzii pentru întârzierea la plată în cazul împrumuturilor pentru achiziția principalei locuințe, atunci când ipoteca este constituită asupra locuinței respective, la o valoare de trei ori mai mare decât dobânda legală, și anume, în prezent, 11,5 %;
- articolul 20 alineatul (4) din Legea nr. 16/2011 privind contractele referitoare la creditele de consum (Contratos de Crédito al Consumo) stabilește o limită superioară de 2,5 ori mai mare decât dobânda legală pentru aceste operațiuni;
- articolul 7 din Legea nr. 3/2004 privind combaterea întârzierii la plată în tranzacțiile comerciale (lucha contra la morosidad en las operaciones mercantiles) adaugă o diferență de 8 puncte (7 puncte până în 2013) la rata dobânzii aplicate de Banca Centrală Europeană în cea mai recentă operațiune principală de refinanțare, efectuată înainte de prima zi a trimestrului calendaristic curent (în prezent, 0,250 %);
- în ceea ce privește contractele de asigurări, articolul 20 alineatul (4) din Legea nr. 50/1980 din 8 octombrie 1980 privind contractele de asigurări (Ley 50/1980, de 8 de octubre, de Contrato de Seguro) sancționează întârzierea nejustificată a plății despăgubirilor de către societățile de asigurări către persoanele cu cereri acoperite de contractele de asigurări pe care le-au semnat, prin plata unei dobânzi anuale egale cu dobânda legală în vigoare la momentul la care plata devine exigibilă, majorată cu 50 %, deși judecătorul nu poate impune asigurătorului o dobândă anuală mai mică de 20 % după trecerea unei perioade de doi ani de la data depunerii cererii, dacă în această perioadă nu s-a plătit despăgubirea;
- dobânda ulterioară unui proces (interés procesal) este menționată la articolul 576 din Legea nr. 1/2000 din 7 ianuarie 2000 privind procedura civilă (Ley de Enjuiciamiento Civil), care stabilește că odată ce s-a pronunțat o decizie în primă instanță prin care s-a dispus o plată în numerar, dobânda anuală este datorată creditorului la rata dobânzii legale majorată cu două puncte sau la rata dobânzii convenită între părți sau la rata stabilită printr-o dispoziție legală specială.
Rata dobânzii este prevăzută în legile bugetare pentru fiecare an.
Pentru 2016, rata este prevăzută în Dispoziția suplimentară nr. 34 a Legii nr. 48/2015 din 29 octombrie 2015 privind bugetul general de stat (Presupuestos Generales del Estado) pentru 2016:
- 3,00 procente până la 31 decembrie 2016.
Evoluția ratei dobânzilor poate fi urmărită la următoarea adresă publicată de Banca Spaniei:
Astfel cum se precizează în răspunsul la întrebarea anterioară, pe lângă dobânda legală prevăzută la articolul 1108 din Codul civil, pentru stabilirea despăgubirii pentru neplata creanțelor pecuniare, se aplică diverse tipuri de dobânzi legale. Acestea includ:
- în ceea ce privește ipotecile, Legea nr. 1/2013 din 14 mai 2013 modifică articolul 114 din Legea privind ipotecile și stabilește limita ratei dobânzii pentru întârzierea la plată în cazul împrumuturilor pentru achiziția principalei locuințe, atunci când ipoteca este constituită asupra locuinței respective, la o valoare de trei ori mai mare decât dobânda legală, și anume, în prezent, 11,5 %;
- în ceea ce privește contractele de asigurări, articolul 20 alineatul (4) din Legea nr. 50/1980 din 8 octombrie 1980 privind contractele de asigurări (Ley 50/1980, de 8 de octubre, de Contrato de Seguro) sancționează întârzierea nejustificată a plății despăgubirilor de către societățile de asigurări către persoanele cu cereri acoperite de contractele de asigurări pe care le-au semnat, prin plata unei dobânzi anuale egale cu dobânda legală în vigoare la momentul la care plata devine exigibilă, majorată cu 50 %, deși judecătorul nu poate impune o dobândă anuală mai mică de 20 % asupra asigurătorului, după trecerea unei perioade de doi ani de la data depunerii cererii, dacă în această perioadă nu s-a plătit despăgubirea;
Evoluția ratei dobânzii poate fi urmărită pe site-ul indicat în răspunsul la întrebarea precedentă.
Da, la următoarea adresă de internet:
Ultima actualizare: 04/04/2017